da da da da de en en fi da da en da da da da da da sv sv id fi da da de en da de en da da nl da nb da da da da da da da da da da da da da da da sv da da da da da da da da da da da da da da da da da de da sv da en da sv ja ru pl hy da sv da en da en da da da da da da da da da da da da en da da da en da en da en da da en da da da da it th da da it en da da it en da da it en da da it mr da da
Beretning om Banedanmarks håndtering af manglen på validatorer | Rigsrevisionen
Sådan laver vi større undersøgelser
Formålet med undersøgelsen er at vurdere, om Transportministeriet har haft en tilfredsstillende styring af validatorresurser til at gennemføre de planlagte jernbaneprojekter. Rigsrevisionen besvarer følgende spørgsmål i beretningen:
Har Banedanmark sikret et tilfredsstillende overblik over, om behovet for validatorresurser i de planlagte jernbaneprojekter kan dækkes?
Har Banedanmark haft en tilfredsstillende indsats for at sikre, at der er validatorresurser til at gennemføre de planlagte jernbaneprojekter?
Rigsrevisionen vurderer, at Transportministeriet ikke har haft en helt tilfredsstillende styring af validatorresurser til at gennemføre de planlagte jernbaneprojekter. Konsekvensen er, at Banedanmark har været nødt til at udskyde og aflyse planlagte forbedringer af jernbanen.
Rigsrevisionen har igangsat undersøgelsen i november 2020 på baggrund af en anmodning fra Statsrevisorerne.
Kort fortalt (PDF) Hele beretningen (PDF)
Statsrevisorernes bemærkning til beretningen
Den 12. november 2021 behandlede Statsrevisorerne
Beretning nr. 4/2021 om Banedanmarks håndtering af manglen på validatorer
Statsrevisorerne afgav beretningen til Folketinget med følgende bemærkning:
"Statsrevisorerne har anmodet om denne undersøgelse af, hvordan Banedanmark har håndteret manglen på validatorresurser. Manglen på validatorer opstod primært som følge af, at Signalprogrammet er blevet forsinket og replanlagt. De nye signaler skulle have været udrullet i 2021, men er forlænget til 2030. Der opstod således behov for at forlænge de gamle signalers levetid og problemer med at skaffe de nødvendige validatorer med kendskab til de gamle signaler og sikringsanlæg. Banedanmark køber de fleste valideringsydelser hos eksterne leverandører, efter at Banedanmark i 2001 frasolgte sin rådgivningsdivision, der bl.a. omfattede validatorer.
En validator er en signalteknisk ekspert, der skal sikre, at planlagte ændringer i jernbanen lever op til gældende regler, før ændringerne udføres. For at kunne gennemføre de planlagte jernbaneprojekter er det afgørende, at Banedanmark har overblik over behovet for validatorresurser og sikrer, at resurserne er til rådighed. Det er Banedanmark, der certificerer validatorer i Danmark.
Statsrevisorerne finder det utilfredsstillende, at Banedanmark har fremsendt et overblik over fremtidige valideringsbehov i jernbaneprojekterne frem til 2025 til Folketingets Transportudvalg, hvori der var medregnet effekter af forbedringsindsatser, der byggede på udokumenterede skøn.
Statsrevisorerne finder, at Banedanmarks styring af validatorresurser i perioden oktober 2016 - medio 2021 ikke har været helt tilfredsstillende. Den manglende styring af validatorresurserne gør, at planlagte forbedringer af jernbanen er blevet udskudt eller helt aflyst.
At Banedanmark ikke havde sikret et overblik over validatorbehovet op til eller umiddelbart efter den anden replanlægning af Signalprogrammet i november 2017.
At Banedanmark allerede i begyndelsen af 2017 vidste, at validatorer var en flaskehals i forhold til at gennemføre planlagte jernbaneprojek
At Banedanmarks estimater indtil januar 2021 var baseret på interne skøn og på estimater fra leverandørerne. Estimaterne afveg ofte meget fra det realiserede forbrug.
At Banedanmark i 2017 besluttede at iværksætte initiativer for at optimere valideringsprocessen. Banedanmark har dog først iværksat disse initiativer i 2019 og i 2020.
At Banedanmarks opgave med at vurdere validatorbehovet ikke er blevet nemmere på grund af utilstrækkelig styring og viden samt samarbejdsproblemer med de eksterne leverandører.
Statsrevisorerne noterer sig, at Banedanmark aktuelt har et overblik over det fremtidige valideringsbehov og et detaljeret overblik til og med 2022."
Transportministerens redegørelse af 5. januar 2022 (PDF)
Rigsrevisionens notat af 1. februar 2022
Rigsrevisionen følger i dette notat op på beretning nr. 4/2021 om Banedanmarks håndtering af manglen på validatorer.
Notatet er baseret på en redegørelse fra transportministeren og handler om de initiativer, som ministeren har iværksat og vil iværksætte som følge af beretningen.
Rigsrevisionen vil fortsat følge udviklingen og orientere Statsrevisorerne om:
Banedanmarks arbejde med at sikre et mere detaljeret overblik over, om det fremtidige valideringsbehov kan dækkes til og med udgangen af 2025
Banedanmarks arbejde med at forbedre estimeringen af valideringsbehovet i de enkelte jernbaneprojekter
Banedanmarks arbejde med at uddanne nye validatorer og opnå certificeringer for de assisterende validatorer i Banedanmark inden udgangen af 2023.
T: 33 92 84 00
Dette website anvender cookies
Vi bruger cookies til at huske dit cookievalg. Enkelte elementer til fx at vise indhold fra sociale medier kan sætte tredjeparts cookies, ligesom funktionalitet til statistik også kan sætte cookies. Vi bestræber os på at sitet virker uden brug af cookies.
Læs mere om cookies
Hvilke cookies ønsker du at benytte?
Tillad valgteTillad kun teknisk nødvendige cookiesTillad alle cookies
Bliver brugt til at lagre din accept af cookies på sitet, så dit valg er gemt, næste gang du besøger siden.
Aflæser skærmstørrelse, så billeder sendes så komprimeret som muligt
Gemmer, hvilke tilvalg af cookies du har valgt, med en tidskode for valget
Gemmer oplysninger om de handlinger på en side med en indlejret video
Gemmer oplysninger om brugen af indlejrede videoer, fx hvornår der klikkes på "Pause" og "Afspil"
Gemmer oplysninger om, hvordan du bruger Vimeo-afspillere
Gemmer og husker oplysninger om de indstillinger, du sætter på en indlejret videoafspiller
Gemmer oplysninger om, hvordan du bruger Vimeo-afspillere